Archivu de la categoría ‘Ubuntu’
#000000
¿Cómo grabar y tresformar ficheros multimedia en VLC?
#000001
Anguaño la xera de grabar programes de TV fíxose de nueves desconocida pa muncha xente, yá sía pola mor de les nueves teunoloxíes ó por que los preseos que remanamos tolos díes tienen munches funciones.
#000002
Güei vamos deprender cómo grabar y tresformar ficheros a otru formatu col reproductor VLC. Darréu amosaránsevos los pasos y captures del procesu.
#000003
Pasu 1- Na parte superior de la ventana del programa, vamos a “Ver” y esbillamos la opción “Controles avanzaos”. Esto fadrá qu’enriba de los controles de reproducción mos apaezan más botones.
#000004
Pasu 2- Entamamos la reproducción de cualesquier videu, magar qu’esti procesu ye más afayadizu cuando vemos la TV pente medies d’esti programa. Darréu primimos nel botón que tien forma de círculu bermeyu y nel
intre, VLC aniciará la grabación d’esi videu atroxándolu na carpeta Descargues.
#000005
Pasu 3- Cuando queramos finar la grabación, dámos-y de nueves al círculu bermeyu.
#000006
El resultáu d’esta grabación arriendes d’atroxase na carpeta Descargues como se dixo enantes, va tar nun ficheru cola estensión “.ts”.
#000007
Podríemos dexar asina’l ficheru y finar esta xera, pero a nós nun mos interesa pola mor de qu’esisten formatos más afayadizos y qu’ocupen menos espaciu en discu.
#000008
Ensin usar otru programa nin colar de VLC, vamos facer la conversión del ficheru a otru formatu.
#000009
Pasu 1- De nueves na parte superior de la ventana, vamos a “Mediu” y llueu a “Convertir/Guardar”.
#000010
Pasu 2- Apaecerámos una ventana na que tenemos de primir n’Amestar, y darréu guetaremos el ficheru que mos prestaría tresformar. Cuando finemos dámos-y a Abrir.
#000011
Pasu 3- N’amestando’l ficheru primimos nel botón “Convertir/Guardar” y nel intre remanecerámos otra ventana. Equí tenemos d’escoyer un llugar u guardar el ficheru final, pa ello na estaya Destín primimos nel botón “Restolar” y guetamos la carpeta onde queramos guardar esi ficheru.
#000012
Pasu 4- Escoyíu’l llugar onde guardaremos el ficheru, primimos n’Aniciar, y llisto.
#000013
Recordái nun tener activada la opción de repitir conteníu multimedia indefinidamente, porque esto fairá que la conversión del ficheru nun fine enxamás.
#000014
Si vos pasa que nun anovamientu de software, Firefox vos apaez n’inglés y non n’asturianu, pue ser por delles razones (un fallu, un locale instaláu.. etc) pero nun tenéis qu’andar esperando a que Ubuntu vos unvie otra vegada los paquetes de llingua. Pa instalar el paquete de llingua, Mozilla permítenos instalar el ficheru manualmente. Namái hai que saber l’enllaz:
#000016
LO PRIMERO Miráis la versión de Firefox que tenéis instalada. (En Help–>About Firefox) Nel mio casu, la 23.0 , y entráis na carpeta:
#000017
El son secretu de Xera
#000019
Munchos grupos ufren “bonus tracks” a mou de regalu estra o sorpresa nos sos discos, pos Xera lleva esta idea un poco más allá y fai que tengamos que trabayar un poquiñín. Lo que ficeron foi separar un son en tres bonus tracks que vienen nos tres discos físicos qu’asoleyaren (nun tan na web) de forma que quién tenga los tres discos y un sistema GNU/Linux (como Ubuntu) puede axuntar los tres bonus track, sincronizalos col soníu d’una campanina que sal al entamu, y ya tien el cantar secretu.
#000020
Nel videu usen l’editor multipistes Audacity sobre Ubuntu -puede vese que n’asturianu 🙂 – sicasí nun indiquen como instalalo. Nun ye complicáu, ta nos repositorios, si nun quies usar el Centru de Software, val con executar:
#000021
El procesu ta mui bien esplicáu nel videu y ye enforma cenciellu... (yo yá lo saqué y préstame enforma)
#000022
Supongo que dende sistemes privativos podrá facese, pero espero que nun espliquen como... nun ye éticu enseñar a usar malware y poner esposes dixitales a la xente...
#000023
Remanar presentaciones de LibreOffice dende un móvil.
#000025
Fai unos díes qu’acaba d’espublizase LibreOffice 4, con grandes meyores d’usabilidá. Ente les más importantes, la posibilidá d’introducir comentarios nos ficheros de testu, compatibilidá con formatos rtf y docx , cambeos visuales como l’usu de “Personas” de Firefox, pero la más prestosa de toes, ye la que voi tratar nesti post: la posibilidá de remanar una presentación de diapositives fecha en Impress, usando’l nuestru smartphone por control remotu. Sicasí, tengo que dicivos que magar que taba incluyida en LibreOffice 4, un cambéu de última hora fizo que namái dispongan d’ella los que usen la version DEV (desendolcadores). El restu, vais tener qu’esperar a la 4.0.1 😉
#000026
Facer llinies rectes con GIMP
#000028
Por coses de la vida, esta selmana véome obligáu a dar “cursillos” de deprendizaxe d’Ubuntu a una colla xente qu’enxamás oyeron lo que ye un repositoriu o una terminal, y claro, como la cosa va d’Ubuntu pues de too faen comparanza col Windows.
#000029
Resulta que pidiéronme el “Paint”, y n’Ubuntu nun usamos “paint”. Lo normal ye usar GIMP. Y equí-yos vieno el problema, que ye que nun sabíen facer llinies rectes. Como nun ye la primer vegada que m’entruguen esto, (por que nun ye una opción que tea a la vista) a ver si sirve pa otros:
#000030
Abrimos GIMP y seleicionamos la ferramienta de pintura que queramos (llápiz o pincel). Col botón esquierdu del mur, facemos clic nel primer puntu de la nuestra llinia.
#000031
Agora movemos el punteru, y calcamos na tecla MAYÚSCULES (o Shift). Eso dibuxará una llinia hacia’l nuestru punteru.
#000032
Volvemos a facer clic col punteru. Tendremos la llinia que queríemos. Y yá podemos soltar la tecla MAYÚSC
#000033
Reconozo que la opción ye difícil de dar con ella, y que muncho meyor si esistiese un iconu. Pero nun hai más que fixaxe nel menú dinámicu que sal na ventana de dibuxu, y que va diciéndonos les opciones disponibles pa cada triba de ferramienta. 😉
#000034
Copiar la configuración de Mozilla n’otru equipu
#000036
Imaxina que tienes el Firefox configuráu colos tos marcadores favoritos, les contraseñes guardaes, les preferencies de vista de llingüetes, privacidá, les canales RSS....
#000037
Y el Thunderbird configuráu colos tos filtros anti SPAM, les cuentes de corréu, los contautos, los rexistros de chat, les plantíes, los borradores, les regles d’entrada y distribución por carpetes.... los EMAILS! (tanto unviaos como recibíos), les etiquetes, .. etc.
#000038
Y agora imaxina, que tienes que trabayar n’otru equipu, y entamar dende cero a configurar tolos filtros, correos, marcadores... un coñazu vaya! y amás casi nunca queda como nel equipu orixinal.
#000039
Nesti post vas deprender cómo tener la mesma configuración en Firefox y Thunderbird en cualquier equipu:
#000040
Simplemente vete a la carpeta personal del to equipu. Calca Ctrl+h pa ver los ficheros y carpetes ocultes (son les que lleven un puntu delantre)
#000041
Pues copia eses carpetes (.mozilla y .thunderbird) y apégales na carpeta personal del nuevu equipu . Y pista. Tendrás Firefox y Thunderbird cola mesma configuración. 😀
#000042
NOTA: Date cuenta que tas apegando carpetes ocultes: Pa ver si les apegasti bien o non, tendrás que calcar Ctrl+h, sinón, nun vas veles 😉
#000043
Güei vamos ver cómo instalar LINE n’Ubuntu. Lo primero ye desplicar qué ye LINE: ye una app de mensaxería nel intre pa móviles (smartphones), competidora direuta de Whatsapp, que tamién permite facer llamaes de vozIP y tien munches más funciones que la so rival. Lo meyor de too: ta disponible p’Android, iOS, y tamién pue usase dende’l ordenador de sobremesa: PC y Mac
#000045
Steam pa Linux ta finalmente disponible. Esti pue ser l’entamu definitivu pa que’l sistema operativu llibre s’empiece a convertir finalmente, en daqué curioso pa gamers. Hasta agora, l’únicu mou d’executar la plataforma de videoxuegos de Valve yera per duana d’una máquina virtual (por exemplu Wine)
#000047
Pue descargase yá’l paquete pa Arch Linux, los ficheros pa Open Suse o l’executable pa Ubuntu. En Gizmología pues lleer les instrucciones detallaes pa instalar Steam en Linux. Pero curiáu, una vegada que lu tienes, asegurámoste que ye enforma adictivu, especialmente nes dómines del Black Friday nel que siempre hai ufiertes bien bones.
#000049
Por defeutu, la barra de direiciones de les nueses ventanes de ficheros n’Ubuntu, vien activada cola opción de navegación por botones:
#000051
Hai xente torcío como yo, que siguimos usando la “location entry”, porque de xemes en cuandu preferimos copiar y apegar, o direutamente, escribir la direición a la que queremos dir. Dexándolo d’esti mou:
#000052
¿Cómo conseguir esti cambiu? Pues abrimos la Terminal (puedes calcar Ctrl+Alt+T) y escribimos lo siguiente:
#000053
NOTA: si queremos desactivalo y volver a tenelo como enantes, entós:
#000055
Los superhéroes del Xapón gasten Ubuntu
#000057
La selmana pasada veiamos nuna serie super sentai (si nun sabeis lo que ye eso entrugai equí) infantil xaponesa a los sos perxonases usar Ubuntu... lo qu’amuesa lo cool que ye esti sistema...
#000058